Haruan todak

Haruan todak (Channa gachua), turut dikenali sebagai haruan kedak atau haruan kerdil, ialah spesies ikan dalam keluarga Channidae. Nama "haruan kerdil" turut dipakai pada beberapa spesies haruan kecil yang lain. C. gachua berasal dari habitat air tawar di Asia Selatan, di mana ia tersebar luas dari Iran hingga Indonesia. Ikan ini dianggap sebagai kompleks spesies, iaitu kumpulan beberapa takson yang berkait rapat dengan satu nama. Kemungkinan terdapat sekurang-kurangnya tiga hingga empat spesies berbeza, dan mungkin dapat dibezakan melalui penyelidikan lanjut. Beberapa spesies seperti Channa harcourtbutleri telah dipisahkan daripada kompleks ini dalam dekad-dekad kebelakangan.Ng, H. H., P. K. Ng, and R. Britz. (1999). Channa harcourtbutleri (Annandale, 1918): a valid species of snakehead (Perciformes: Channidae) from Myanmar. Journal of South Asian Natural History 4(1): 57-63. Populasi paling timur C. gachua sering diakui sebagai spesies terpisah C. limbata, sedangkan populasi terasing di Sri Lanka sering dianggap sebagai C. kelaartii.Conte-Grand, C., Britz, R., Dahanukar, N., Raghavan, R., Pethi-yagoda, R., Tan, H.H., Hadiaty, R.K., Yaakob, N.S. & Rüber, L. (2017). Barcoding snakeheads (Teleostei, Channidae) re-visited: Discovering greater species diversity and resolving perpetuated taxonomic confusions. PLoS ONE, 12 (9): e0184017.

 Huraian 
Haruan todak boleh didapati di sungai berjeram dan berair jernih. Diet utamanya adalah anak-anak udang dan serangga kecil. Warna badan haruan todak juga mempunyai variasi yang luas, daripada coklat hingga kelabu-biru. Ia mempunyai sirip berwarna biru dengan sempadan merah. Channa gachua boleh mencapai saiz maksimum sekitar 18 hingga 36 cm. Namun, saiz ini boleh berbeza-beza bergantung kepada faktor seperti persekitaran dan makanan yang tersedia.Ikan Channa Gachua: Asal Usul, Karakteristik, dan Faktanya - idnzoo. Diakses tanggal 2023-05-26. 

Rujukan

Pautan luar

Channa gachua. World Register of Marine Species (WoRMS).

Haruan kerdil
Kategori:Ikan di Malaysia